OpenLLM-France/wikimedia huggingface dataset:
# Pericoma motasi

Pericoma motasi és una espècie de dípter pertanyent a la família dels psicòdids present a Grècia, Bulgària, Romania, el territori de l'antiga República Federal Socialista de Iugoslàvia i Turquia.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Hasan Koç1, Rudiger Wagner i Alper Tonguç, 2007. Contributions to the Psychodinae (Diptera: Psychodidae) Fauna of Turkey. Acta Zoologica Bulgarica, 59 (2): 125-132
* ↑ Global Species Arxivat 2016-03-03 a Wayback Machine. (anglès)
* ↑ Fauna Europaea (anglès)
* ↑ PESI (anglès)

## Enllaços externs

* BioLib (anglès)
# Pavilion Books

Pavilion Books és una editorial amb seu a la Gran Bretanya. Està especialitzada en llibres il·lustrats i en continguts digitals. La seu central de la companyia és a Londres, i el seu cap executiu és Robin Wood.

## Història

La companyia va començar la seva història com a editorial independent el 2005 amb l'adquisició de Chrysalis Books Group al Chrysalis Group, per part de Robin Wood, Polly Powell i David Proffit. El Chrysalis Books Group va prendre el nom Anova Books per evitar confusions amb la seva anterior propietària, Chrysalis Group. El 2014 Anova Books es va reanomenar a Pavilion Books.
Des d'aquell moment, l'empresa ha adquirit o creat diverses altres editorials, de manera que actualment en depenen:
* Batsford, una editoria de 150 anys d'activitat, que publica llibres especialitzats de diversos temes, com ara escacs i horticultura.
* Collins & Brown, una editorial que començà la seva activitat el 1989 focalitzada en llibres de no ficció.
* Conway Publishing, anteriorment Conway Maritime Press, una editorial fundada el 1972, especialitzada en llibres d'història naval, navegació i transport marítim, i cultura marítima.
* National Trust Books, una nova editorial establerta per Anova dirigida als membres del National Trust for Places of Historic Interest or Natural Beauty i d'altres interessats en jardineria, cuina, i similars.
* Pavilion Books, fundada el 1981 i centrada en fotografia, art, i temes relacionats.
* Portico, una altra nova editorial que publica temes d'humor i d'altres de no ficció.
* Robson Books, publica llibres d'autors diversos com ara Alan Coren, Matthew Parris, Jack Rosenthal, Dannie Abse, i Alan Sillitoe.

## Enllaços externs

* Pavilion Books - Lloc web oficial
# Pericoma taurica

Pericoma taurica és una espècie d'insecte dípter pertanyent a la família dels psicòdids que es troba a Turquia.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
# Paroy (Doubs)

Paroy és un municipi francès situat al departament del Doubs i a la regió de Borgonya - Franc Comtat. L'any 2007 tenia 113 habitants.

## Demografia
### Població

El 2007 la població de fet de Paroy era de 113 persones. Hi havia 41 famílies de les quals 8 eren unipersonals (4 homes vivint sols i 4 dones vivint soles), 17 parelles sense fills, 12 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 54 habitatges, 46 eren l'habitatge principal de la família, 7 eren segones residències i 1 estava desocupat. 51 eren cases i 3 eren apartaments. Dels 46 habitatges principals, 36 estaven ocupats pels seus propietaris, 7 estaven llogats i ocupats pels llogaters i 2 estaven cedits a títol gratuït; 9 tenien tres cambres, 9 en tenien quatre i 27 en tenien cinc o més. 43 habitatges disposaven pel capbaix d'una plaça de pàrquing. A 21 habitatges hi havia un automòbil i a 23 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Paroy el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 4 |
| 4 | 75 a 79 | 4 |
| 0 | 70 a 74 | 0 |
| 4 | 65 a 69 | 0 |
| 4 | 60 a 64 | 8 |
| 0 | 55 a 59 | 0 |
| 0 | 50 a 54 | 0 |
| 8 | 45 a 49 | 0 |
| 4 | 40 a 44 | 8 |
| 0 | 35 a 39 | 0 |
| 8 | 30 a 34 | 0 |
| 4 | 25 a 29 | 0 |
| 4 | 20 a 24 | 0 |
| 0 | 15 a 19 | 8 |
| 0 | 10 a 14 | 8 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 66 persones, 51 eren actives i 15 eren inactives. De les 51 persones actives 50 estaven ocupades (30 homes i 20 dones) i 1 aturada (1 dona i 1 dona). De les 15 persones inactives 5 estaven jubilades, 6 estaven estudiant i 4 estaven classificades com a «altres inactius».

### Activitats econòmiques

L'any 2000 a Paroy hi havia 7 explotacions agrícoles.

## Equipaments sanitaris i escolars

El 2009 hi havia una escola elemental.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Paroy a l'INSEE.
* Évolution et structure de la population Fitxa amb el detall de dades de Paroy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Oswego

«Oswego» té aquests significats:
* Oswego (Carolina del Sud)
* Oswego (Kansas)
* Oswego (Nova York)
* Lake Oswego, població dels Estats Units a l'estat d'Oregon.
* Batalla de Fort Oswego (1756), batalla de la Guerra Franco-Índia.
* Riu Oswego
# Pa de tandoori

Tandır ekmeği (turc) o Təndir çörəyi (àzeri) (en les dues llengües significa "pa de tandoori") és un pa pla fet en un tandoori i comú a la regió del Caucas.
Algunes dietistes recomanen aquest pa i pa de yufka als qui pateixen de diabetis i de dependència de pa en la seva dieta.

## Vegeu també

* Gastronomia de l'Azerbaidjan
* Pans de Turquia

## Referències

* ↑ İnönü ansiklopedisi. Maarif Matbaası, 1966.
* ↑ https://books.google.cat/books?id=ulQxBwAAQBAJ&pg=PT51&dq=tand%C4%B1r+ekme%C4%9Fi&hl=ca&sa=X&ei=hbUnVb6QL8mRsgGun4CwAw&ved=0CDQQ6AEwAg#v=onepage&q=tand%C4%B1r%20ekme%C4%9Fi&f=false%5BEnllaç+no+actiu%5D
* ↑ http://www.haberturk.com/saglik/haber/751996-en-tatli-zehir
# Pearl City

* Per a altres significats, vegeu «Pearl City (Illinois)».
Pearl City és una concentració de població designada pel cens dels Estats Units a l'estat de Hawaii. Segons el cens del 2000 tenia 30.976 habitants.

## Demografia

Segons el cens del 2000, Pearl City tenia 30.976 habitants, 8.921 habitatges, i 7.289 famílies La densitat de població era de 2399,82 habitants per km².
Dels 8.921 habitatges en un 25,2% hi vivien nens de menys de 18 anys, en un 63,9% hi vivien parelles casades, en un 12,3% dones solteres, i en un 18,3% no eren unitats familiars. En el 14,9% dels habitatges hi vivien persones soles el 6,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,17 i el nombre mitjà de persones que vivien en cada família era de 3,48.
Per edats la població es repartia de la següent manera: un 18,8% tenia menys de 18 anys, un 13,8% entre 18 i 24, un 27,1% entre 25 i 44, un 23,2% de 45 a 64 i un 17,1% 65 anys o més.
L'edat mediana era de 37,0 anys. Per cada 100 dones hi havia 115,2 homes. Per cada 100 dones de 18 o més anys hi havia 117,29 homes.
La renda mediana per habitatge era de 62.036 $ i la renda mediana per família de 67.246 $. Els homes tenien una renda mediana de 30.712 $ mentre que les dones 28.408 $. La renda per capita de la població era de 21.683 $. Aproximadament el 4,0% de les famílies i el 6,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pearl City». American Fact Finder. Oficina del Cens dels Estats Units, 15-09-2010. Arxivat de l'original el 2020-02-15. [Consulta: 19 setembre 2010].
* ↑ «Geographic Comparison Table-Pearl City». American Fact Finder. Oficina del Cens dels Estats Units, 15-09-2010.
# Petrell de Cook

El petrell de Cook (Pterodroma cookii) és un ocell marí de la família dels procel·làrids (Procellariidae), d'hàbits pelàgics, que cria a les illes Little Barrier, Great Barrier i Codfish, de Nova Zelanda, i es dispersa pel Pacífic.
# Petrell de De Filippi

El Petrell de De Filippi (Pterodroma defilippiana) és un ocell marí de la família dels procel·làrids (Procellariidae) que cria a les illes Desventuradas, al Pacífic Oriental, a prop de Xile i es dispersen pel voltant de la zona.
# Cantó de Schœlcher-2

El cantó de Schœlcher-2 és una divisió administrativa francesa situat al departament de Martinica a la regió de Martinica.

## Composició

El cantó comprèn una fracció de la comuna de Schœlcher.

## Administració

Llista dels consellers generals successius :
| Període | Identitat | Partit | Qualitat |
| 2008-2014 | Luc-Louison Clémente | Vivre à Schoelcher | |
| Les dades anteriors no són pas conegudes ||||
# Bulus

Bulus (en rus: Булус) és un poble de la república de Sakhà, a Rússia, que el 2018 tenia 386 habitants, pertany al districte de Namtsi.

## Referències

* ↑ «Село Воин - карта, подробное описание - СахаГИС». Arxivat de l'original el 2019-11-07. [Consulta: 7 ноября 2019].
# Mònica Aguilera i Viladomiu

Mònica Aguilera i Viladomiu (Barcelona, 5 de gener de 1974) és una esportista practicant de curses de muntanya, ciclisme de muntanya, raid d'aventura i orientació a peu o en bicicleta tot terreny. Llicenciada en Ciències de l'Educació física i l'Esport. Des de 1997 ha participat en tota mena de competicions al medi natural.

## Palmarès principal

* Campiona de la Copa del Món de Raids d'Aventura, X-Adventure Raid Series World Cup, els anys 2000 i 2001.
* Guanyadora del Marathon de Sables el 2010.
* Dues vegades pòdium, 2007 i 2009, al Ultra-Trail del Mont-Blanc de 166 km.
* Guanyadora de la Transgrancanaria 2009 de 123 km.
* Guanyadora de la Ultramaratón de Transvulcania 2011 de 83 km.
* Component de la selecció espanyola de curses d'orientació en bicicleta de muntanya. Ha participat en els mundials absoluts de l'especialitat dels anys 2011, 2013, 2014, 2015, 2016 i 2017. Així com als mundials de veterans proclamant-se campiona del món de veterans els anys 2015 i 2016

## Referències

* ↑ «Entrevista ràdio. Mònica Aguilera, una pionera del ‘trail running’». RAC1 Ultraesports, 09-04-2017. [Consulta: 30 desembre 2016].
* ↑ «Mònica Aguilera Viladomiu | enciclopedia.cat». [Consulta: 6 desembre 2023].
* ↑ «Salomon X-Adventure, todo a punto» (en castella), 20-04-2001. [Consulta: 1r gener 2018].
* ↑ «Mònica Aguilera, ganadora del Marathon des Sables, rememora su aventura de 250 kilómetros por el Sáhara» (en castellà). El Periódico, 16-04-2010. [Consulta: 30 desembre 2016].
* ↑ «La española Mónica Aguilera, vencedora del Maratón de las Arenas» (en castellà). RTVE, 10-04-2010. [Consulta: 30 desembre 2016].
* ↑ «PIONEROS DEL TRAIL : MÓNICA AGUILERA. La historia de la primera chica Salomon» (en castellà). TrailRun, 01-01-2017. [Consulta: 30 desembre 2016].
* ↑ «Kilian Jornet s'imposa per segon any consecutiu a l'Ultra Trail del Mont Blanc». CCMA TV3 Esport3, 30-09-2009. [Consulta: 30 desembre 2016].
* ↑ «Mònica Aguilera acompaña a Kilian Jornet en el podio del Ultra Trail del Mont Blanc» (en castellà). Sport, 02-09-2009. [Consulta: 30 desembre 2017].
* ↑ «9 curiosidades de la Transgrancanaria HG 2017» (en castellà). Spain Ultra Cup, 10-03-2017. [Consulta: 30 desembre 2016].
* ↑ «Miguel Heras y Mónica Aguilera vencen en el Ultramaratón de Transvulcania» (en castellà). Trail, 10-05-2011. [Consulta: 30 desembre 2016].
* ↑ «World MTB Orienteering Championships 2011 Results» (en anglès). International Orienteering Federation, 28-08-2011. [Consulta: 5 gener 2018].
* ↑ «WMTBOC 2016: Davide Machado and Monica Aguilera won the Unofficial Mass Start» (en anglès), 26-07-2016. [Consulta: 5 gener 2018].
* ↑ «Monica Aguilera at IOF events results» (en anglès). IOF International Orienteering Federation. [Consulta: 30 desembre 2016].
* ↑ «Mónica Aguilera sigue impresionante» (en castellà). Federación Española de Orientación, 05-10-2016. [Consulta: 30 desembre 2016].
# Suswa

Suswa és un volcà en escut situat a la Gran Vall del Rift, Kenya. Es troba entre Narok i Nairobi, la capital de Kenya.
Suswa té un únic cràter doble, amb un bloc inclinat de roca a l'interior del cràter més gran. La muntanya també és coneguda per les seves coves de tubs de lava al costat nord-est extern del cràter.
És possible arribar en cotxe fins a l'extrem inferior del cràter exterior de la muntanya al cràter amb un vehicle de tracció a les quatre rodes, però hi ha nombroses barricades a tota la pista on els massais locals cobren un peatge per permetre passar. Es pot negociar per pagar una tarifa fixa i aconseguir un guia que el porti més enllà de les barricades. El cràter interior és la llar d'una varietat d'espècies de serps. L'altra fauna d'interès que es troba prop del mont Suswa inclou zebres, girafes, mangostes, tortugues, hienes i lleopards.
També és possible pujar al cim de la muntanya, que es troba a 2.356 metres d'altura. No hi ha rutes especificades, però és millor accedir des del nord i nord-est de la muntanya. Un altre punt de partida és on es troba l'escola primària de Suswa, que està ubicada a la base de la muntanya. A més, hi ha moltes granges massai que envolten la base de la muntanya i es recomana presentar-se a cap de la família propietaria dels terrenys que creua la ruta. Es pot arribar al pic seguint la Ruta Rauch, que comença a un quilòmetre i mig del cim. La ruta de Rauch està marcada amb un cartell de fusta, amb vistes al cràter. Amb l'excepció de la Ruta de Rauch, no existeixen vies designades per arribar al cim. Els massais duen a pasturar el bestiar en les pastures de la muntanya i fan aquesta ruta de tant en tant.

## Referències

* ↑ «Suswa». Arxivat de l'original el 2020-07-05. [Consulta: 6 setembre 2014].
# Susumu Oki

Susumu Oki (大木 勉, 23 de febrer de 1976) és un exfutbolista del Japó.
Comença la seua carrera professional al Sanfrecce Hiroshima el 1995. Ha jugat als clubs Oita Trinita i Ehime FC i es va retirar a finals de la temporada 2012.
L'abril de 1995, va ser seleccionat per la selecció nacional sub-20 del Japó per al Campionat Mundial juvenil de 1995.

## Referències

* ↑ J.League Data Site (japonès)
* ↑ Susumu Oki, Fitxa a Transfermarkt (anglès)
* ↑ «FIFA». Arxivat de l'original el 2020-06-08. [Consulta: 8 juny 2020].
# Sovetski (Adiguèsia)

* Per a altres significats, vegeu «Sovetski».
Sovetski - Советский (rus) - és un khútor de la República d'Adiguèsia, a Rússia. Es troba a la vora del riu Psenafa, a 19 km al nord de Tulski i a 7 km de Maikop. Pertany al khútor de Sévero-Vostótxnie Sadi.
# Sovetski (Gazir)

* Per a altres significats, vegeu «Sovetski».
Sovetski - Советский (rus) és un possiólok del krai de Krasnodar, a Rússia. Es troba a les planes del Kuban-Priazov. És a 33 km al nord-est de Vísselki i a 112 km al nord-est de Krasnodar.
Pertany al possiólok de Gazir.
# Sovetski

«Sovetski» té aquests significats:

## Rússia

* Sovetski (Adiguèsia), localitat de la República d'Adiguèsia, a Rússia
* Sovetski (Arkhànguelsk), localitat de l'óblast d'Arkhànguelsk, a Rússia
* Sovetski (Gazir), localitat del krai de Krasnodar, a Rússia
* Sovetski (Kuban), localitat del krai de Krasnodar, a Rússia
* Sovetski (Kubanski), localitat del krai de Krasnodar, a Rússia
* Sovetski (Guéimanovskaia), localitat del krai de Krasnodar, a Rússia
* Sovetski (Bratski), localitat del krai de Krasnodar, a Rússia
* Sovetski (Timaixovsk), localitat del krai de Krasnodar, a Rússia
* Sovetski (Ieisk), localitat del krai de Krasnodar, a Rússia
* Sovetski (Gulkévitxi), localitat del krai de Krasnodar, a Rússia
* Sovetski (Mirni), localitat del krai de Krasnodar, a Rússia
* Sovetski (Novossibirsk), localitat de l'óblast de Novossibirsk, a Rússia
* Sovetski (Penza), localitat de l'óblast de Penza, a Rússia
* Sovetski (Rostov), localitat de l'óblast de Rostov, a Rússia
* Sovetski (Saràtov), localitat de l'óblast de Saràtov, a Rússia
* Sovetski (Stàvropol), localitat del krai de Stàvropol, a Rússia
* Sovetski (Vladímir), localitat de l'óblast de Vladímir, a Rússia
* Sovetski (Crimea), localitat de la República de Crimea, a Rússia
* Sovetski (Khanti-Mansi), localitat del districte de Khanti-Mansi, a Rússia
# Stig Blomqvist

Stig Blomqvist (Örebro, Suècia, 29 de juliol de 1946) va ser un pilot de ral·lis suec, que va guanyar el ral·li de Suècia diverses vegades i va ser el campió del Campionat Mundial de Ral·lis de 1984. Al llarg de la seva trajectòria mundialística va aconseguir 11 victòries i 33 podis.

## Trajectòria

Blomqvist va aconseguir el carnet de conduir quan tenia 18 anys, i immediatament, va participar en un ral·li local suec, i va quedar segon conduint un Saab 96. Després va passar a conduir per l'equip de Saab oficial, i va aconseguir la seva primera victòria internacional al ral·li de Gal·les de 1971.
Va guanyar el ral·li de Suècia els anys 1971, 1972, 1973, 1977, 1979, 1982 i 1984. L'any 1982 Saab va deixar el campionat i Blomqvist va conduir per a Lancia i Talbot abans de ser un dels primers a conduir un WRC amb tracció a les quatre rodes, concretament amb l'Audi Quattro. L'any 1984 va obtenir cinc victòries i va convertir-se en el campió del Campionat Mundial de Ral·lis. En l'època dels Grup B també va conduir per Nissan, Ford i Peugeot. En els anys noranta va utilitzar la seva experiència per competir amb cotxes de tracció a dues rodes, concretament ajudant a Skoda a desenvolupar el seu Felicia Kit Car. El 1996, amb uns cinquanta anys, va quedar tercer amb l'Skoda Felicia Kit Car.
Ha estat guanyador en deu ocasions del Campionat de Suècia de Ral·lis dels anys 1971, 1972, 1973, 1974, 1975, 1976, 1978, 1980, 1982 i 1994, així com en sis ocasions del Campionat de Muntanya suec els anys 1982, 1983, 1987, 1988, 1989 i 1993. També ha guanyat el Campionat Britànic de Ral·lis del 1983.
El 2001, amb la seva copilot Ana Goñi, va competir al Campionat Mundial de Ral·lis en categoria Grup N, amb un Mitsubishi Lancer Grup N, acabant cinquè del campionat. L'any 2002 va tornar a Skoda per participar en alguns ral·lis del Campionat Mundial de Ral·lis amb la marca txeca.
L'any 2009 va guanyar la Carrera Panamericana.

## Victòries al WRC

| # | Ral·li | Any | Copilot | Vehicle |
| 1 | Ral·li de Suècia | 1973 | Arne Hertz | Saab 96 V4 |
| 2 | Ral·li de Suècia | 1977 | Hans Sylvan | Saab 99 EMS |
| 3 | Ral·li de Suècia | 1979 | Björn Cederberg | Saab 99 Turbo |
| 4 | Ral·li de Suècia | 1982 | Björn Cederberg | Audi Quattro |
| 5 | Ral·li de Sanremo | 1982 | Björn Cederberg | Audi Quattro |
| 6 | RAC Ral·li | 1983 | Björn Cederberg | Audi Quattro A2 |
| 7 | Ral·li de Suècia | 1984 | Björn Cederberg | Audi Quattro A2 |
| 8 | Ral·li Acròpolis | 1984 | Björn Cederberg | Audi Quattro A2 |
| 9 | Ral·li de Nova Zelanda | 1984 | Björn Cederberg | Audi Quattro A2 |
| 10 | Ral·li de l'Argentina | 1984 | Björn Cederberg | Audi Quattro A2 |
| 11 | Ral·li de Costa d'Ivori | 1984 | Björn Cederberg | Audi Sport Quattro |
# El Tros (Erinyà)

El Tros, és un camp de conreu del terme municipal de Conca de Dalt, al Pallars Jussà, a l'antic terme de Toralla i Serradell, en el territori del poble d'Erinyà.
Està situat a ponent d'Erinyà, al costat sud de la Pista de Serradell i a l'esquerra del riu de Serradell. És al nord de Baell, a migdia de Formiguera, al nord-oest de la Creu i al nord-est d'Olivella.

## Enllaços externs

* Institut Cartogràfic de Catalunya; cal fer dos passos d'aproximació
# António Mendonça

António Mendonça (Luanda, 9 d'octubre de 1982) és un exfutbolista angolès de la dècada de 2000.
Fou internacional amb la selecció de futbol d'Angola.
Pel que fa a clubs, destacà a Varzim SC.

## Referències

* ↑ «António Manuel Viana Mendonça – International Appearances». RSSSF. [Consulta: 23 maig 2017].
* ↑ «Angola 0–1 Portugal». BBC Sport, 11-06-2006. [Consulta: 12 desembre 2014].
* ↑ António Mendonça Fitxa i estadístiques a la FIFA
* ↑ «Varzim elimina Benfica da Taça de Portugal» (en portuguès). Público, 10-02-2007 [Consulta: 26 març 2018].
* ↑ «No passeio da fama» (en portuguès). Record, 11-02-2007 [Consulta: 7 juny 2014].
* ↑ a foradejogo
* ↑ António Mendonça a National-Football-Teams.com (anglès)
# Campionats del món de ciclisme en ruta de 1999

Els Campionats del món de ciclisme en ruta de 1999 es disputaren del 3 al 10 d'octubre de 1999 a Verona, Itàlia.

## Resultats

| | Or | Or | Argent | Argent | Bronze | Bronze |
| Proves masculines professionals |||||||
| Cursa en línia masculina detalls | Óscar Freire Espanya | 6h 19' 29" | Markus Zberg Suïssa | + 4" | Jean-Cyril Robin França | m. t. |
| Contrarellotge masculina detalls | Jan Ullrich Alemanya | 1h 00' 28" | Michael Andersson Suècia | + 14" | Chris Boardman Regne Unit | + 58" |
| Proves femenines elit |||||||
| Cursa en línia femenina detalls | Edita Pučinskaitė Lituània | 2h 59' 49" | Anna Wilson Austràlia | + 18" | Diana Žiliūtė Lituània | m. t. |
| Contrarellotge femenina detalls | Leontien Zijlaard-van Moorsel Països Baixos | 32'31" | Anna Wilson Austràlia | + 4" | Edita Pučinskaitė Lituània | + 31" |
| Proves masculines sub-23 |||||||
| Cursa en línia masculina sub-23 detalls | Leonardo Giordani Itàlia | 4h 22' 36" | Luca Paolini Itàlia | + 9" | Matthias Kessler Alemanya | m. t. |
| Contrarellotge masculina sub-23 detalls | José Iván Gutiérrez Espanya | 39' 49" | Michael Rogers Austràlia | + 1" | Ievgueni Petrov Rússia | + 29" |
| Proves masculines júniors |||||||
| Cursa en línia masculina júnior detalls | Damiano Cunego Itàlia | 3h 14' 36" | Rouslan Kaioumov Rússia | + 5" | Christophe Kern França | + 37" |
| Contrarellotge masculina júnior detalls | Fabian Cancellara Suïssa | 30' 36" | Rouslan Kaioumov Rússia | + 42" | Christian Knees Alemanya | + 49" |
| Proves femenines júniors |||||||
| Cursa en línia femenina júnior detalls | Genevieve Jeanson Canadà | 1h 47' 16" | Trixi Worrack Alemanya | + 8" | Noemi Cantele Itàlia | + 3'33" |
| Contrarellotge femenina júnior detalls | Geneviève Jeanson Canadà | 14' 33" | Juliette Vandekerkove França | + 11" | Trixi Worrack Alemanya | + 23" |

## Medaller

| Posició | País | Or | Plata | Bronze | Total |
| 1 | Itàlia | 2 | 1 | 1 | 4 |
| 2 | Espanya | 2 | 0 | 0 | 2 |
| 2 | Canadà | 2 | 0 | 0 | 2 |
| 4 | Alemanya | 1 | 1 | 3 | 5 |
| 5 | Suïssa | 1 | 1 | 0 | 2 |
| 6 | Lituània | 1 | 0 | 2 | 3 |
| 7 | Països Baixos | 1 | 0 | 0 | 1 |
| 8 | Austràlia | 0 | 3 | 0 | 3 |
| 9 | Rússia | 0 | 2 | 1 | 3 |
| 10 | França | 0 | 1 | 2 | 3 |
| 11 | Suècia | 0 | 1 | 0 | 1 |
| 12 | Regne Unit | 0 | 0 | 1 | 1 |
| Total | Total | 10 | 10 | 10 | 30 |

## Referències

* 1 2 3 4 5 6 «Cyclisme - Championnats du Monde - 1999 - Hommes» (en francès). les-sports.info. [Consulta: 1r octubre 2013].
* 1 2 3 4 «Cyclisme - Championnats du Monde - 1999 - Femmes» (en francès). les-sports.info. [Consulta: 1r octubre 2013].
# Petrell de Jouanin

El petrell de Jouanin (Bulweria fallax) és un ocell marí de la família dels procel·làrids (Procellariidae) que cria a l'illa de Socotra i es dispersa pel Mar d'Aràbia i el Golf d'Aden.